KRITERIJI OCJENJIVANJA ZA 3.RAZRED

Napomena!

Dozvoljeno odstupanje od kriterija prema osobnoj procjeni učitelja.

**LIKOVNA KULTURA**

 **3.RAZRED**

**CRTANJE**

ODLIČAN ( 5 )

* Rado se likovno izražava i pokazuje izniman smisao za likovno izražavanje crtom,tj.crtežom primjereno koristeći predviđene likovne tehnike
* Izražavanje crtom sigurno,bogato detaljima s jasnim uočavanjem i izražavanjem prostora
* Ističe se maštovitošću i slobodom kombiniranja
* Veoma uspješno vizualno opaža,razlikuje i imenuje crte u okružju i na umjetničkim djelima

VRLO DOBAR ( 4 )

* Rado se likovno izražava crtom primjereno koristeći neke likovne tehnike
* Uspješno vizualno opaža,razlikuje i imenuje crte u okružju i na umjetničkim djelima
* Crteži su bogati detaljima,ali se ne snalazi uvijek u rasporedu i organizaciji prostora

DOBAR ( 3 )

* Crteži nepotpuni,često nedovršeni,a prostor neorganiziran
* Djelomično ostvaruje zadani likovni problem,motive
* Trudi se dovršiti zadano u skladu svojih mogućnosti

**SLIKANJE**

ODLIČAN ( 5 )

-Veoma uspješno vizualno opaža,razlikuje i imenuje boje(osnovne,izvedene,akromatske) u okružju i na umjetničkim djelima

-ima razvijen osjećaj za kontraste boja i oblika

-maštovito i izražajno koristi likovno-tehnička sredstva i slikarske tehnike poštujući likovni problem i zadane motive,ključne pojmove i elemente likovnog jezika

VRLO DOBAR ( 4 )

-uspješno koristi likovno-tehnička sredstva i slikarske tehnike poštujući likovni problem i zadane motive primjenjujući ih ( u većoj mjeri) u likovnom izričaju

-radovi bogati detaljima,ali ponekad djeluju nedorečeno,nedovršeno

DOBAR ( 3 )

* U likovnim motivima ne primjenjuje uvijek zadane pojmove i elemente likovnog jezika
* Zna pravilno koristiti likovne tehnike,ali je neodlučan u izboru LTS-a i primjeni ključnih pojmova

**OBLIKOVANJE**

ODLIČAN ( 5 )

* Veoma uspješno vizualno opaža,razlikuje i imenuje masu,volumen i prostor u okružju i na umjetničkim djelima te arhitekturi
* Lako vizualno opaža i kreativno pokazuje kontraste volumen,mase i prostora primjenom različitih materijala ( glinamol,papirna ambalaža,otpadni materijal...)
* Točno definira likovne pojmove u području oblikovanja

VRLO DOBAR ( 4 )

* Vizualno opaža ali ne detaljizira u prikazu volumena,mase i prostora
* U većoj mjeri definira likovne pojmove u području oblikovanja
* Ima razvijen osjećaj za kontraste volumena i prostora koje uspješno oblikuje/modelira u različitim vrstama materijala

DOBAR ( 3 )

-vizualno opaža ali vrlo pojednostavljeno prikazuje prostor,masu i volumen

-Likovne pojmove razlikuje uz pomoć učitelja

- radovi su jednostavni i bez puno detalja

**GRAFIKA**

ODLIČAN ( 5 )

-Sigurno i ispravno koristi likovno-tehnička sredstva i grafičke tehnike poštujući zadane motive

VRLO DOBAR ( 4 )

* Koristi likovno-tehnička sredstva i grafičke tehnike,poštujući zadane motive uz manju nesigurnost

DOBAR ( 3 )

-koristi likovno-tehnička sredstva i grafičke tehnike uz pomoć i potporu učitelja

**PODRUČJE VIZUALNIH KOMUNIKACIJA I DIZAJNA**

ODLIČAN ( 5 )

-veoma uspješno prepoznaje,imenuje i razlikuje vizualne medije(prometni znakovi,fotografije,crtani film,strip,slikovnica,računalo) te značenje i poruku csrte,lika i boje kao znaka vizualne komunikacije

-maštovito kombinira i realizira u materijalu zadane sadržaje

-razlikuje pojmove: vizualni znak,poruka,reklama

VRLO DOBAR ( 4 )

* Uspješno prepounaje,imenuje i razlikuje vizualne medije
* Jednostavnije kombinira i realizira u materijalu zadane sadržaje

DOBAR ( 3 )

* Opaža i razlikuje vizualne medije
* Kombinira i realizira sadržaje,često nepotpuno,čak i uz pomoć učitelja

**TJELESNA I ZDRAVSTVENA KULTURA**

**3. RAZRED**

1. MOTORIČKA ZNANJA

ZA OCJENU ODLIČAN (5)

 učenik bez pogrešaka izvodi sve elemente

Učenik pravilno izvodi motoričko znanje, bez odstupanja od zadane tehnike gibanja (nema grešaka u izvedbi), te uz estetsku dotjeranost.

ZA OCJENU VRLO DOBAR (4)

 učenik elemente izvodi s manjom nesigurnošću ili s manjim pogreškama u izvođenju

Učenik pravilno izvodi motoričko znanje s nebitnim odstupanjem od zadane tehnike gibanja (nebitne – male pogreške) uz manje estetske nedostatke.

ZA OCJENU DOBAR (3)

 učenik elemente izvodi s više manjih pogrešaka i s većom nesigurnošću

Učenik je u stanju pravilno izvesti pojedine dijelove gibanja (motoričkog znanja), dok u preostalim dijelovima bitno odstupa od zadane tehnike (bitne – velike pogreške) uz manju sigurnost i estetske nedostatke.

2. MOTORIČKA DOSTIGNUĆA

ZA OCJENU ODLIČAN (5)

 postiže vrlo visoke rezultate tijekom izvođenja pojedinih elemenata

 pokazuje napredovanje u svim motoričkim dostignućima

ZA OCJENU VRLO DOBAR (4)

 postiže vrlo dobre rezultate tijekom izvođenja pojedinih elemenata

ZA OCJENU DOBAR (3)

 postiže zadovoljavajuće rezultate tijekom izvođenja pojedinih elemenata i ne pokazuje napredovanje u motoričkom dostignućima

3. FUNKCIONALNE SPOSOBNOSTI

ZA OCJENU ODLIČAN (5)

 - učenik je pokazao veliki napredak u odnosu na prethodno mjerenje ili je rezultat odličan u odnosu na postavljene norme

 ZA OCJENU VRLO DOBAR (4)

- učenik je pokazao mali napredak u odnosu na prethodno mjerenje, a po procjeni učiteljice rezultat bi mogao biti bolji

ZA OCJENU DOBAR (3)

- rezultati mjerenja ostali su isti kao i na prethodnom mjerenju ili su neznatno niži

**TJELESNA I ZDRAVSTVENA KULTURA od 1. – 4. razreda po nastavnim jedinicama**

Ocjena : odličan (5)

1. Hoda i trči uz promjenu smjera kretanja pazeći na položaj tijela i iskorak pri promjeni smjera

2. Kreće se ciklički različitim tempom do 1 minute pravilno, pazeći na razmak

3. Trči brzo do 20 m na prednjem dijelu stopala pazeći na pravilan start i položaj tijela tijekom trčanja

4. Pretrčava prepreke do 20 cm visine pravilno

5.Poskakuje sunožno i jednonožno po označenim prostorima pazeći na pravilan zamah ruku, skokove na prednjem dijelu stopala, pravilan položaj tijela i glave i pravilan doskok

6.Preskakuje kratku vijaču sunožno na mjestu pravilno uz mekan doskok

7. Izvodi poskoke u mješovitom uporu uzduž švedske klupe pravilno i s lakoćom

8. Baca lopticu udalj s mjesta lijevom i desnom rukom pravilno

9. Baca lakše lopte uvis na različite načine i hvata pravilno

10.Baca lakše lopte o tlo na različite načine i hvata pravilno

11. Valja se bočno u lijevo i desno pravilno pazeći na ispružene ruke i zategnuto tijelo

12. Izvodi povaljke u ležanju pravilno

13. Izvodi kolut naprijed niz kosinu pravilno

14.Puže i provlači se na različite načine pravilno

15. Penje se i silazi po švedskim ljestvama pravilno

16. Izvodi različite visove pravilno pazeći na hvatove

17. Izvodi mješovite upore na tlu i spravama pravilno

18.Izvodi upor rukama osloncem nogama na povišenju pravilno

19.Izvodi stoj na lopaticama pravilno

Ocjena : vrlo dobar (4)

Ocjenjivački kriteriji :

1. Hoda i trči uz promjenu smjera kretanja pazeći na položaj tijela , griješi u iskoraku pri promjeni smjera

2. Kreće se ciklički različitim tempom do 1 minute pravilno, uz poticanje da pazi na razmak

3. Trči brzo do 20 m pazeći na pravilan start , položaj tijela tijekom trčanja nije pravilan

4. Pretrčava prepreke do 20 cm visine pravilno

5.Poskakuje sunožno i jednonožno po označenim prostorima uz poticaj na pravilan zamah ruku, skokove izvodi na prednjem dijelu stopala uz pravilan položaj tijela i glave i pravilan doskok

6.Preskakuje kratku vijaču sunožno na mjestu uz mekan doskok, pažnju treba usmjeriti na brzinu i ritam izvođenja

7. Izvodi poskoke u mješovitom uporu uzduž švedske klupe pravilno

8. Baca lopticu udalj s mjesta lijevom i desnom rukom pravilno uz prethodni poticaj na pravilan stav

9. Baca lakše lopte uvis na različite načine i hvata uz savijanje ruku u laktu tijekom izbačaja

10.Baca lakše lopte o tlo na različite načine ispuštajući loptu predaleko ispred sebe i hvata

11. Valja se bočno u lijevo i desno pazeći na ispružene ruke, ali nema zategnuto tijelo

12. Izvodi povaljke u ležanju uz poticanje na pravilan početni položaj

13. Izvodi kolut naprijed niz kosinu pravilno nakon poticaja na pravilno postavljanje ruku

14.Puže i provlači se na različite načine uz upozorenje da ne podiže trup

15. Penje se i silazi po švedskim ljestvama postavljajući na prečku samo prednji dio stopala

16. Izvodi različite visove uz upozorenje na pravilne hvatove

17. Izvodi mješovite upore na tlu i spravama pravilno

18.Izvodi upor rukama osloncem nogama na povišenju uz nedovoljno zategnute noge

19.Izvodi stoj na lopaticama podizanjem pogrčenih nogu

Ocjena : dobar (3)

Kriteriji ocjenjivanja:

1. Hoda i trči uz promjenu smjera kretanja ne pazeći na položaj tijela i iskorak pri promjeni smjera

2. Kreće se ciklički različitim tempom do 1 minute nepravilnog položaja tijela i uz poticanje da pazi na razmak

3. Trči brzo do 20 m ne pazeći na pravilan start i položaj tijela tijekom trčanja,

4.Sunožno preskakuje umjesto pretrčava prepreke do 20 cm visine, trči na punom stopalu

5.Poskakuje sunožno i jednonožno po označenim prostorima uz nedovoljnu koordinaciju ruku i nogu, uz doskok na puno stopalo

6.Preskakuje kratku vijaču sunožno na mjestu, pažnju treba usmjeriti na brzinu i ritam izvođenja te mekan doskok

7. Izvodi poskoke u mješovitom uporu uzduž švedske klupe uz nedovoljan odraz i pasivan upor

8. Baca lopticu udalj s mjesta lijevom i desnom rukom pravilno uz prevelik/premalen zasuk trupom

9. Baca lakše lopte uvis na različite načine i hvata uz savijanje ruku u laktu tijekom izbačaja i nekoordinirano hvatanje

10.Baca lakše lopte o tlo na različite načine ispuštajući loptu predaleko ispred sebe i hvata nepravilno

11. Valja se bočno u lijevo i desno ne pazeći na ispružene ruke i zategnuto tijelo, smjer valjanja je neprecizan

12. Pokušava izvoditi povaljke u ležanju ali teško uspijeva zauzeti pravilan položaj

13. Izvodi kolut naprijed niz kosinu nakon poticaja na pravilno postavljanje ruku, pada na leđa

14.Puže i provlači se na različite načine uz upozorenje da ne podiže trup, nedovoljno se oslanja podlakticama o podlogu

15. Penje se i silazi po švedskim ljestvama postavljajući na prečku samo prednji dio stopala i preskače prečke nogama

16. Izvodi različite visove uz upozorenje na pravilne hvatove i pomoć učitelja

17. Izvodi mješovite upore na tlu pravilno

18.Izvodi upor rukama osloncem nogama na povišenju uz nedovoljno zategnute noge i ruke savijene u laktu

19.Izvodi stoj na lopaticama podizanjem pogrčenih nogu uz pomoć

Ocjena : dovoljan (2)

Kriteriji ocjenjivanja:

1. Hoda i trči uz promjenu smjera kretanja ne pazeći na položaj tijela i iskorak pri promjeni smjera, pokreti nisu usklađeni, trči na cijelom stopalu

2. Kreće se ciklički različitim tempom do 1 minute nepravilnog položaja tijela , pri trčanju staje na cijelo stopalo, ima zakašnjelu reakciju na zvučni signal

3. Trči brzo do 20 m ne pazeći na pravilan start i položaj tijela tijekom trčanja, rad ruku i nogu nije usklađen

4.Sunožno preskakuje umjesto pretrčava prepreke do 20 cm visine, trči na punom stopalu, pokreti mu nisu koordinirani

5.Poskakuje sunožno i jednonožno po označenim prostorima uz nedovoljnu koordinaciju ruku i nogu, skok je više udalj nego uvis, doskače na puno stopalo

6.Preskakuje kratku vijaču sunožno na mjestu, pokreti ruku i nogu mu nisu usklađen i pažnju treba usmjeriti na brzinu i ritam Izvođenja, te mekan doskok

7. Izvodi poskoke u mješovitom uporu uzduž švedske klupe uz nedovoljan odraz i pasivan upor, te neusklađenost ruku i nogu

8. Baca lopticu udalj s mjesta lijevom i desnom rukom pravilno uz prevelik/premalen zasuk trupom i nizak položaj lakta

9. Baca lakše lopte uvis na različite načine i hvata uz savijanje ruku u laktu i neopruženje koljena tijekom izbačaja i nekoordinirano hvatanje

10.Baca lakše lopte o tlo na različite načine ispuštajući loptu predaleko ispred sebe i ne može ju uhvatiti

11. Valja se bočno u lijevo i desno ne pazeći na ispružene ruke i zategnuto tijelo, smjer valjanja je neprecizan, okreće samo gornji dio tijela i grči potkoljenice

12. Pokušava izvoditi povaljke u ležanju, ali ne uspijeva zauzeti pravilan položaj

13. Izvodi kolut naprijed niz kosinu ne postavljajući bradu na prsa, pada na leđa

14.Puže i provlači se na različite načine uz upozorenje da ne podiže trup, nedovoljno se oslanja podlakticama o podlogu, neusklađenih pokreta ruku i nogu

15. Izvodi zadatak nekoordinirano

16. Želi izvoditi različite visove, ali ponekad ne uspijeva ni uz pomoć učitelja

17. Izvodi mješovite upore na tlu uz pomoć

18.Izvodi upor rukama osloncem nogama na povišenju uz nedovoljno zategnute noge i ruke savijene u laktu i preblizu/predaleko postavljenih dlanova

19.Izvodi stoj na lopaticama podizanjem pogrčenih nogu, pasivnim osloncem rukama i uz pomoć

3.RAZRED

GLAZBENA KULTURA

PJEVANJE

ODLIČAN (5)

Pjeva izražajno, samostalno i sigurno u točnoj intonaciji i zadanom ritmu.

Poznaje i jasno izgovara tekst obrađenih pjesama.

Dinamiku i tempo svih obrađenih pjesama uvijek točno izvodi i slušno percipira.

Percipira visine i trajanje tonova.

VRLO DOBAR (4)

Pjeva samostalno u točnoj intonaciji i zadanom ritmu.

Poznaje i jasno izgovara tekst većine obrađenih pjesama.

Dinamiku i tempo većine obrađenih pjesama točno izvodi i slušno percipira.

Uglavnom percipira visine i trajanje tonova.

DOBAR (3)

Nesigurno pjeva samostalno, radije pjeva u grupi.

Uočavaju se pogreške u reprodukciji teksta, melodije i ritma.

Dinamiku i tempo nekih obrađenih pjesama točno izvodi i slušno percipira.

Djelomično percipira visine i trajanje tonova.

SVIRANJE

ODLIČAN (5)

Samostalno i točno izvodi ritamske i melodijske primjere.

Točno svira i razlikuje ritam i dobe obrađenih napjeva.

VRLO DOBAR (4)

Uglavnom samostalno i točno izvodi ritamske i melodijske primjere.

Vrlo uspješno svira i razlikuje ritam i dobe obrađenih napjeva.

DOBAR (3)

Ponekad griješi pri izvedbi ritamskih i melodijskih primjera.

Svira i razlikuje ritam i dobe obrađenih napjeva uz pomoć.

SLUŠANJE GLAZBE

ODLIČAN (5)

Slušno percipira sve glazbeno izražajne sastavnice skladbe (izvodilački sastav, tempo, dinamika, ugođaj i glazbeni oblik)

VRLO DOBAR (4)

Slušno percipira većinu glazbeno izražajnih sastavnica skladbe (izvodilački sastav, tempo, dinamika, ugođaj i glazbeni oblik )

DOBAR (3)

Slušno percipira samo neke glazbeno izražajne sastavnice skladbe (izvodilački sastav, tempo, dinamika, ugođaj i glazbeni oblik)

3. RAZRED

HRVATSKI JEZIK

ODLIČAN (5)

JEZIK

* Razumije pojam imenica, glagola i pridjeva te razlikuje imenice, glagole i pridjeve među drugim riječima.
* Primjenjuje pravila o pisanju velikog slova u nazivima ulica, trgova, naseljenih mjesta, imena voda i gora, nebeskih tijela, nazivima ustanova, poduzeća, škola i kazališta.
* Prepoznaje i razlikuje umanjenice i uvećanice kao vrste imenica.
* Pravilno izgovara i točno piše skupove ije/je/e i č/ć u umanjenicama i uvećanicama.
* Pravilno primjenjuje dvotočje i zarez u nabrajanju.
* Siguran u pravilnom pisanju općih kratica i češćih oznaka za mjere.

JEZIČNO IZRAŽAVANJE

• Samostalan u govoru, siguran u vođenju monologa i dijeloga.

• Potpuno ovladao pojmovima govornik, sugovornik, slušatelj i poruka.

• Točno i samostalno pripovijeda o stvarnom i zamišljenom događaju.

• Samostalno piše sastavke prema zadanom poticaju poštujući uzročno-posljedične veze.

• Razlikuje obavijest od izvješćivanja, samostalno oblikuje kraću obavijest, a u izvješćivanju se drži kronološkiog slijeda događaja.

• Samostalno oblikuje i piše sastavak.

• Točno i izražajno čita dramski tekst.

• Suvereno sudjeluje u raspravi poštujući uljudbena pravila.

• Piše uredno, čitljivim slovima, pravopisno i gramatički točno.

KNJIŽEVNOST

• Vlada tehnikom čitanja. Čita izražajno, brzo, točno i primjerenom brzinom poštujući vrednote govorenog jezika.

• Samostalno izdvaja temu u proznaom i poetskom tekstu.

• Samostalno uočava ritam i rimu u pjesmi.

• Brzo i samostalno određuje osnovna obilježja lika i uočava uzročno-posljedičnu i vremensku povezanost događaja u priči.

• Samostalno prepoznaje i imenuje vrste književnog djela.

• Uočava, imenuje te razlikuje osnovna obiježja pjesme, basne, bajke, pripovijetke i dječjeg romana.

• Redovito čita lektiru te samostalno određuje sastavnice dnevnika čitanja.

MEDIJSKA KULTURA

• Uočava i objašnjava razliku između igranog i animiranog filma te samostalno prepričava filmsku priču.

• Razlikuje zvučna izražajna sredstva. Sposoban je samostalno pronaći traženu knjigu u knjižnici.

VRLO DOBAR (4)

JEZIK

• Prepoznaje imenice, glagole i pridjeve kao vrste riječi.

• Često primjenjuje pravila o pisanju velikog slova u nazivima ulica, trgova, naseljenih mjesta, imena voda i gora, nebeskih tijela, nazivima ustanova, poduzeća, škola i kazališta.

• Prepoznaje i razlikuje umanjenice i uvećnice kao vrste imenica uz manje pogreške.

• Često pravilno izgovara i točno piše skupove ije/je/e i č/ć u umanjenicama i uvećanicama.

• Primjenjuje dvotočje i zarez u nabrajanju.

• Većinom točno piše opće kratice i češće oznake za mjere.

JEZIČNO IZRAŽAVANJE

• Sudjeluje u dijalogu, razlikuje obilježja monologa i dijaloga.

• Razlikuje pojmove govornik, sugovornik, slušatelj.

• Pripovijeda o stvarnom i zamišljenom događaju pomoću plana.

• Oblikuje sastavke prema zadanom poticaju.

• Razlikuje obavijest od izvješćivanja, oblikuje obavijest i izvješće pomoću pitanja.

• Oblikuje i piše sastavak, ali ponekad griješi u stilskom formiranju rečenice.

• Dramski tekst čita primjerenom brzinom.

• Sudjeluje u raspravi.

• Piše uredno, čitljivim rukopisom, većinom poštujući pravopisnu normu.

KNJIŽEVNOST

• Čita točno, primjerenom brzinom, ali često ne pazi na izražajnost.

• Često uočava temu u proznom i poetskom tekstu.

• Uglavnom uočava ritam i rimu u pjesmi.

• Uočava osnovna obilježja lika i uzročno-posljedičnu te vremensku povezanost događaja u priči.

• Većinom točno imenuje vrste književnog djela te razlikuje osnovna obilježja pjesme, basne, bajke, pripovijetke i dječjeg romana.

• Čita lektirna djela, redovito izvršava zadatke i uočava pojedinosti o pročitanom djelu.

MEDIJSKA KULTURA

• Uočava razliku između igranog i animiranog filma te prepričava filmsku priču.

• Zamjećuje zvučna sredstva. Pronalazi traženu knjigu u knjižnici

DOBAR (3)

JEZIK

• Djelomično prepoznaje pojam imenica, glagola i pridjeva kao vrste riječi.

• Djelomično primjenjuje pravila o pisanju velikog slova u nazivima ulica, trgova, naseljenih mjesta, imena voda i gora, nebeskih tijela, nazivima ustanova, poduzeća, škola i kazališta.

• Griješi u prepoznavanju umanjenica i uvećanica.

• Pravi pogreške u pisanju skupova ije/je/e i č/č u umanjenicama i uvećanicama.

• Uz poticaj primjenjuje dvotočje i zareza u nabrajanju.

• Djelomično primjenjuje pravilo o pisanju kratica.

JEZIČNO IZRAŽAVANJE

• Razlikuje monolog od dijaloga.

• Uz pomoć učiteja razlikuje pojmove govornik, sugovornik i slušatelj.

• Sažeto pripovijeda o stvarnom i zamišljenom događaju uz poticaj.

• Uz poticaj stvara sastavak.

• Razlikuje obavijest od izvješćivanja.

• U pisanju sastavka ne poštuje odrednice uvod, glavni dio i zaključak.

• Čita prosječnom brzinom, zastajkuje u iščitavanju dužih riječi.

• Rijetko sudjeluje u raspravi.

• Piše slabo čitljivim rukopisom, praveći stilske i pravopisne pogreške.

KNJIŽEVNOST

• Čita sporo i griješi u čitanju višesložnih riječi.

• U razumijevanju pročitanog teksta postiže djelomičnu točnost.

• Uz pomoć učitelja uočava temu u proznom i poetskom tekstu.

• Djelomično uočava ritam i rimu u pjesmi.

• Uz pomoć učitelja uočava osnovna obilježja lika i uzročno-posljedičnu te vremensku povezanost događaja u priči.

• Prepoznaje i imenuje samo neke vrste književnih djela, uz pomoć učitelja razlikuje njihova obiježja.

• Pokauje slabiji interes za čitanje lektirnih naslova, djelomično uočava pojedinosti o pročitanom djelu.

MEDIJSKA KULTURA

• Djelomično uočava razliku između igranog i animiranog filma te prepričava filmsku priču.

• Uz pomoć pronalazi knjigu u knjižnici.

DOVOLJAN (2)

JEZIK

• Teže prepoznaje imenice, glagole i pridjeve kao vrste riječi.

• Pravi pogreške u pisanju velikog slova.

• Nesiguran u prepoznavanju umanjenica i uvećanica.

• Uz pomoć izgovara i piše skupove ije/je/e i č/ć u umanjenicama i uvećanicama.

• Uz poticaj koristi kratice.

JEZIČNO IZRAŽAVANJE

• Potrebna motivacija za sudjelovanje u dijalogu.

• Na pitanje odgovara riječima, a ne punom rečenicom.

• Sve oblike pisanog izražavanje ostvaruje uz pomoć učiteja.

• Čita sporo uz zastajkivanje.

• U pisanju često griješi.

KNJIŽEVNOST

• Čita sporo i nerazumljivo, griješi u čitanju riječi, teže razumije pročitani tekst.

• Nesiguran u prepoznavanju književnih vrsta.

• Otežano usvaja književno-teorijske pojmove.

• U analizi književnog teksta sudjeluje povremeno i to samo uz poticaj i vođenje.

• Teško uočava poruku lektirnog djela i odnos među likovima.

MEDIJSKA KULTURA

• Otežano uočava razliku između igranog i animiranog filma te prepričava filmsku priču.

• Uz pomoć i nadzor traži knjigu u knjižnici.

3. RAZRED

MATEMATIKA

ODLIČAN (5)

 Pravilno i samostalno crta geometrijskim priborom dužinu, pravac i polupravac.

 Zapaža razliku između dužine, pravca i polupravca

 Prepoznaje međusobne odnose dvaju pravaca u ravnini (pravci koji se sijeku, usporedni i okomiti),te ih crta pravilnom uporabom geometrijskog pribora. Pravilno koristi znakove kojima kraće pišemo „okomit je“ ili „usporedan je“

 Točno, precizno i uredno crta geometrijskim priborom

 Uspješan, siguran i samostalan u prepoznavanju, imenovanju, razlikovanju geometrijskih tijela i geometrijskih likova na modelima i ilustracijama.

 Potpuno samostalno razlikuje pojam kruga od kružnice, točno ih crta pravilnom uporabom šestara. U potpunosti razumije pojmove polumjer i promjer.

 U cijelosti savladao jedinične veličine za mjerenje obujma i mase. Uspješno i samostalno ih preračunava. Jedinične veličine aktivno primjenjuje u svakodnevnom životu.

 U potpunosti rastavlja troznamenkasti broj na stotice, desetice i jedinice. Uspješno uočava i izvršava korelaciju sa srodnim gradivom. S lakoćom uspoređuje višekratnike broja 1000 kao i sve ostale troznamenkaste brojeve. Brzo, uspješno i točno rješava zadatke u kojima je broj zamijenjen slovom

 U potpunosti ovladao postupcima(usmeno i pisano) zbrajanja i oduzimanja brojeva do 1000 unutar desetica i stotica, s prijelazom desetice i stotice

 Uspješno ovladao postupkom rješavanja zadataka zadanih riječima , pravilno i sigurno ih primjenjuje

 Automatizirao postupke množenja i dijeljenja brojeva s višekratnicima broja 10

 U cijelosti ovladao postupcima(usmeno i pisano) množenja i dijeljenja brojeva do 1000 unutar desetica i stotica, s prijelazom desetice i stotice

 Unutar tablice množenja i dijeljenja uspješno ovladao postupkom rješavanja zadataka zadanih riječima , pravilno i sigurno ih primjenjuje

VRLO DOBAR (4)

 Uglavnom točno razlikuje, prepoznaje i imenuje dužinu, pravac i polupravac. Uredan i u većini uspješan u crtanju istog.

 Uglavnom prepoznaje međusobne odnose dvaju pravaca u ravnini (pravci koji se sijeku, usporedni i okomiti),te ih crta pravilnom uporabom geometrijskog pribora. U većini pravilno koristi znakove kojima kraće pišemo „okomit je“ ili „usporedan je“.

 Uglavnom točno, precizno i uredno crta geometrijskim priborom.

 U većini siguran i samostalan u prepoznavanju, imenovanju, razlikovanju geometrijskih tijela i geometrijskih likova na modelima i ilustracijama.

 Potpuno samostalno razlikuje pojam kruga od kružnice, točno ih crta bez veće

 pomoći učitelja pravilnom uporabom šestara. U crtanju se ponekad potkradaju

 pogreške koje učenik samostalno zapaža i ispravlja.

 Razumije pojmove polumjer i promjer.

 Savladao jedinične veličine za mjerenje obujma i mase. Samostalno ih preračunava uz pokoju pogrešku koju samostalno zapaža i ispravlja

 Rastavlja troznamenkasti broj na stotice, desetice i jedinice. Uočava i izvršava korelaciju sa srodnim gradivom. Uspoređuje višekratnike broja 1000 kao i sve ostale troznamenkaste brojeve. Razumije zadatke u kojima je broj zamijenjen slovom

 Razumije postupke(usmeno i pisano) zbrajanja i oduzimanja brojeva do 1000 unutar desetica i stotica, s prijelazom desetice i stotice,

 Služi se usvojenim znanjem da bi ovladao postupkom rješavanja zadataka zadanih riječima, ali potkradaju se pogreške koje samostalno zapaža i ispravlja

 U većini automatizirao postupke množenja i dijeljenja brojeva s višekratnicima broja 10

 Ovladao postupcima(usmeno i pisano) množenja i dijeljenja brojeva do 1000 unutar desetica i stotica, s prijelazom desetice i stotice

 Unutar tablice množenja i dijeljenja ovladao postupkom rješavanja zadataka zadanih riječima. Primjenjuje ih umjereno brzo.

DOBAR (3)

 Uglavnom točno razlikuje, prepoznaje i imenuje dužinu, pravac i polupravac. Uredan i u većini uspješan u crtanju istog.

 Uglavnom prepoznaje međusobne odnose dvaju pravaca u ravnini (pravci koji se sijeku, usporedni i okomiti),te ih crta pravilnom uporabom geometrijskog pribora. U većini pravilno koristi znakove kojima kraće pišemo „okomit je“ ili „usporedan je“.

 Uglavnom točno, precizno i uredno crta geometrijskim priborom.

 U većini siguran i samostalan u prepoznavanju, imenovanju, razlikovanju geometrijskih tijela i geometrijskih likova na modelima i ilustracijama.

 Potpuno samostalno razlikuje pojam kruga od kružnice, točno ih crta bez veće

 pomoći učitelja pravilnom uporabom šestara. U crtanju se ponekad potkradaju

 pogreške koje učenik samostalno zapaža i ispravlja.

 Razumije pojmove polumjer i promjer.

 Savladao jedinične veličine za mjerenje obujma i mase. Samostalno ih preračunava, uz pokoju pogrešku koju samostalno zapaža i ispravlja

 Rastavlja troznamenkasti broj na stotice, desetice i jedinice. Uočava i izvršava korelaciju sa srodnim gradivom. Uspoređuje višekratnike broja 1000 kao i sve ostale troznamenkaste brojeve. Razumije zadatke u kojima je broj zamijenjen slovom

 Razumije postupke(usmeno i pisano) zbrajanja i oduzimanja brojeva do 1000 unutar desetica i stotica, s prijelazom desetice i stotice

 Služi se usvojenim znanjem da bi ovladao postupkom rješavanja zadataka zadanih riječima, ali potkradaju se pogreške koje samostalno zapaža i ispravlja

 U većini automatizirao postupke množenja i dijeljenja brojeva s višekratnicima broja 10

 Ovladao postupcima(usmeno i pisano) množenja i dijeljenja brojeva do 1000 unutar desetica i stotica, s prijelazom desetice i stotice

 Unutar tablice množenja i dijeljenja ovladao postupkom rješavanja zadataka zadanih riječima. Primjenjuje ih umjereno brzo

DOVOLJAN (2)

 Uglavnom ne prepoznaje , ne zna imenovati pojmove dužine, pravca i polupravaca, niti ih razlikuje na ilustracijama. Uz pomoć učitelja ponekad zna reproducirati sadržaje .

 Po sjećanju prepoznaje međusobne odnose dvaju pravaca u ravnini (pravci koji se sijeku, usporedni i okomiti),te ih crta pravilnom uporabom geometrijskog pribor, ali uz stalnu pomoć učitelja. Prepoznaje znakove kojima kraće pišemo „okomit je“ ili „usporedan je“

 Uz učiteljevu pomoć razlikuje geometrijska tijela i geometrijske likove na modelima i ilustracijama.

 Teško prepoznaje pojmove polumjer i promjer.

 Prepoznaje jedinične veličine za mjerenje obujma i mase. Preračunava ih samo uz pomoć učitelja.

 Griješi pri rastavljanju troznamenkastog broja na stotice, desetice i jedinice. S puno pogrešaka uspoređuje višekratnike broja 1000 kao i sve ostale troznamenkaste brojeve. Samo ponekad uz veću učiteljevu pomoć rješava zadatke u kojima je broj zamijenjen slovom ,ali slabo reagira na učiteljevu podršku..

 Minimalno savladao postupke(usmeno i pisano) zbrajanja i oduzimanja brojeva do 1000 unutar desetica i stotica, s prijelazom desetice i stotice

 Griješi pri množenju i dijeljenju brojeva s višekratnicima broja 10

 Unutar tablice množenja i dijeljenja i uz pomoć učitelja, površno i s puno pogrešaka rješava jednostavnije zadatke riječima

NEDOVOLJAN (1)

 Ne zna imenovati niti razlikuje pojmove dužina, pravac i polupravac i

uopće ih ne prepoznaje na ilustracijama.

Rijetko kad razlikuje dužina, pravac i polupravac .Ponekad ih uz vođenje učitelja prepoznaje i imenuje na nivou reprodukcije .

 Niti uz pomoć učitelja ne uspijeva crtati geometrijskim priborom.

 Ne prepoznaje međusobne odnose dvaju pravaca u ravnini (pravci koji se sijeku, usporedni i okomiti),te ih ne zna crtati pravilnom uporabom geometrijskog pribor,

 Niti uz učiteljevu pomoć ne razlikuje geometrijska tijela i geometrijske likove na modelima i ilustracijama.

 Nije usvojio pojmove kruga i kružnice, te ih ne zna nacrtati

 Ne prepoznaje pojmove polumjer i promjer.

 Ne prepoznaje jedinične veličine za mjerenje obujma i mase. Ne preračunava ih ni uz pomoć učitelja.

 Ne rastavlja troznamenkaste brojeve na stotice, desetice i jedinice. Niti uz učiteljevu pomoć ne uspoređuje višekratnike broja 1000 kao i sve ostale troznamenkaste brojeve. Ne razumije zadatke u kojima je broj zamijenjen slovom i ne reagira na učiteljevu podršku..

 Nije savladao postupke(usmeno i pisano) zbrajanja i oduzimanja brojeva do 1000 unutar desetica i stotica, s prijelazom desetice i stotice

 Niti uz pomoć učitelja ne rješava zadatke zadane riječima

 Nije usvojio množenje i dijeljenje brojeva s višekratnicima broja 10

 Niti uz učiteljevu pomoć ne usvaja postupke(usmeno i pisano) množenja i dijeljenja brojeva do 1000 unutar desetica i stotica, s prijelazom desetice i stotice

PRIRODA I DRUŠTVO

 3. RAZRED

Odličan (5)

Učenik/učenica:

· samostalno određuje glavne i sporedne strane svijeta te određuje stajalište i obzor. Siguran i samostalan u snalaženju u prostoru i na planu mjesta.

· siguran u snalaženju na zemljovidu. Razlikuje značenja boja na zemljovidu, samostalno na zemljovidu pokazuje uzvisine, vode, nizine, prometnice i naselja.

· samostalno uočava posebnosti zavičaja, povezuje sadržaje i primjenjuje u svakodnevnom životu. Samostalno prati i uočava međusobnu ovisnost podneblja i životne zajednice, razumije vezu djelatnosti ljudi s izgledom zavičaja i prirodnim uvjetima. Nabraja tipične biljke i životinje zavičaja te ih prepoznaje na slici.

· samostalno uočava i razlikuje vode u zavičajnom području, razumije i objašnjava važnost vode za život ljudi, biljaka i životinja, zaključuje o važnosti utjecaja čovjeka na onečišćenje i potrošnju vode.

· poznaje i razumje vezu između djelatnosti ljudi i onečišćenja okoliša i navodi primjere iz zavičaja; predlaže mjere zaštite; prepoznaje jednu zakonom zaštićenu biljku ili životinju i o njoj može istražiti te prezentirati istraženo drugim učenicima.

· poznaje županijsko središte ili grad u zavičaju, razumije značaj središta za život ljudi.

· samostalno i točno se snalazi u vremenu te razlikuje pojmove vezane uz prošlost, sadašnjost i budućnost. Istražuje i povezuje temeljem provjerenih izvora kulturno-povijesne spomenike zavičaja. Razlikuje predke i potomke, razumije pojam desetljeća, stoljeća i tisućljeća; snalazi se na vremenskoj crti (lenti vremena) – određuje stoljeće.

· točno razlikuje vrste prometnica i samostalno ih pronalazi na zemljovidu

· razumije i objašnjava način prijenosa zaraznih bolesti, uspoređuje ih i navodi sličnosti i razlike pojedinih zaraznih bolesti

Vrlo dobar (4)

Učenik/učenica:

· većinom samostalno određuje glavne i sporedne strane svijeta te određuje stajalište i obzor. Većinom siguran i samostalan u snalaženju u prostoru i na planu mjesta.

· većinom samostalno razlikuje značenja boja na zemljovidu, samostalno na zemljovidu pokazuje uzvisine, vode, nizine, prometnice i naselja.

· većinom samostalno uočava posebnosti zavičaja, povezuje sadržaje, većinom samostalno prati i uočava međusobnu ovisnost podneblja i životne zajednice, razumije vezu djelatnosti ljudi s izgledom zavičaja i prirodnim uvjetima. Nabraja tipične biljke i životinje zavičaja te ih većinom prepoznaje na slici.

· većinom samostalno uočava i razlikuje vode u zavičajnom području.

· većinom samostalno objašnjava važnost vode za život ljudi, biljaka i životinja, većinom samostalno zaključuje o važnosti utjecaja čovjeka na onečišćenje i potrošnju vode.

· većinom samostalno poznaje i razumije vezu između djelatnosti ljudi i onečišćenja okoliša te navodi primjere iz zavičaja; većinom samostalno predlaže mjere zaštite; zanimljivosti o jednoj zakonom zaštićenoj biljci ili životinji većinom samostalno istražuje te prezentira istraženo drugim učenicima.

· većinom poznaje županijsko središte ili grad u zavičaju, razumije značaj središta za život ljudi.

· većinom samostalno i točno se snalazi u vremenu te razlikuje pojmove vezane uz prošlost, sadašnjost i budućnost. Istražuje i povezuje temeljem provjerenih izvora kulturno-povijesne spomenike zavičaja. Većinm točno azlikuje predke i potomke, razumije pojam desetljeća, stoljeća i tisućljeća; većinom se snalazi na vremenskoj crti (lenti vremena) – određuje stoljeće.

· većinom točno razlikuje vrste prometnica i samostalno ih pronalazi na zemljovidu

· većinom razumije i objašnjava način prijenosa zaraznih bolesti, uspoređuje ih i navodi sličnosti i razlike pojedinih zaraznih bolesti

Dobar (3)

Učenik/učenica:

· određuje glavne i sporedne strane svijeta. Djelomično točno određuje stajalište i obzor.

· djelomično se snalazi na planu mjesta. Uočava većinu značenja tonova boja na zemljopisnoj karti.

· uglavnom prepoznaje posebnosti zavičaja, nesiguran u snalaženju na zemljovidu. Djelomično uočava ovisnost podneblja i životne zajednice. Djelomično samostalno uočava, prati, bilježi, uspoređuje i razlikuje vremenske pojave, zna nabrojiti poneke tipične biljke i životinje zavičaja i poneke prepoznaje na slici.

· djelomično razlikuje vode u zavičajnom području, shvaća važnost vode za život ljudi, biljaka i životinja te važnost utjecaja čovjeka na onečišćenje i potrošnju vode. Uglavnom prepoznaje na zemljovidu obalu, otoke i poluotok.

· djelomično poznaje i razumje vezu između djelatnosti ljudi i onečišćenja okoliša i navodi jedan primjer iz zavičaja; djelomično samostalno predlaže mjere zaštite; prepoznaje jednu zakonom zaštićenu biljku ili životinju i o njoj može istražiti te djelomično samostalno prezentirati istraženo drugim učenicima.

· djelomično poznaje županijsko središte ili grad u zavičaju; većinom ga pronalazi na zemljopisnoj karti; djelomično razumije značaj središta za život ljudi.

· djelomično se snalazi u vremenu te donekle razlikuje pojmove vezan e uz prošlost, sadašnjost i budućnost. Zna neke kulturno-povijesne spomenike zavičaja. Djelomično razlikuje predke i potomke, polovično razumije pojam desetljeća, stoljeća i tisućljeća; djelomično se snalazi se na vremenskoj crti (lenti vremena) – uz pomoć i dodatno objašnjenje točno određuje stoljeće.

· djelomično razlikuje vrste prometnica i pronalazi ih uz pomoć učitelja na zemljovidu.

· imenuje zarazne bolesti, djelomično objašnjava način prijenosa zaraznih bolesti.

Dovoljan (2)

Učenik/učenica:

 · Uz pomoć i poticaj učiteja određuje glavne i sporedne strane svijeta.

· uz poticaj i vođenje može se snalaziti na planu mjesta. Zna poneko značenje boja na zemljopisnoj karti.

· uz pomoć učitelja se snalazi na zemljovidu zavičaja. Zna poneku posebnost zavičaja. Rijetko samostalno uočava, prati, bilježi i razlikuje vremenske pojave, rijetko zna nabrojiti poneke tipične biljke i životinje zavičaja, poneke prepoznaje na slici.

· rijetko razlikuje vode u zavičaju te uz pomoć učitelja uočava važnost vode za živi svijet. Rijetko pronalazi obale, otoke i poluotok na zemljovidu.

· rijetko poznaje i razumje vezu između djelatnosti ljudi i onečišćenja okoliša, teže navodi primjere iz zavičaja; prepoznaje jednu zakonom zaštićenu biljku ili životinju i o njoj može istražiti uz pomoć učitelja ili roditelja te čita istraženo drugim učenicima.

· zna imenovati županijsko središte ili grad u zavičaju, uz poticaj može reći nekoliko rečenica o županijskom središtu; uz poticaj ga pronalazi na zemljopisnoj karti; teže razumije značaj središta za život ljudi.

· uz poticaj i pomoć učitelja snalazi se u vremenu, nepotpuno usvojio pojmove vezane uz prošlost, sadašnjost i budućnost. Rijetko razlikuje predke i potomke, uz poticaj razumije pojam desetljeća, stoljeća i tisućljeća; uz poticaj učitelja snalazi se na vremenskoj crti (lenti vremena) – ponekad točno određuje stoljeće.

· imenuje vrste prometnica, prepoznaje neke vrste prometnica u zavičaju.

· zna nabrojati neke zarazne bolesti.

 Nedovoljan (1)

Učenik/učenica:

· netočno određuje glavne i sporedne strane svijeta.

· ne snalazi se na planu mjesta. Ne zna značenja boja na zemljopisnoj karti.

· ne snalazi se na zemljovidu zavičaja. Ne zna ni jednu posebnost zavičaja. Ne prati, ne bilježi i ne razlikuje vremenske pojave, ne zna nabrojiti tipične biljke i životinje zavičaja, ne prepoznaje ih na slici.

· ne razlikuje vode u zavičaju te ne uočava važnost vode za živi svijet. Ne pronalazi obale, otoke i poluotok na zemljovidu.

· ne poznaje i ne razumje vezu između djelatnosti ljudi i onečišćenja okoliša, ne navodi primjere iz zavičaja; ne prepoznaje nijednu zakonom zaštićenu biljku ili životinju.

· ne zna imenovati županijsko središte ili grad u zavičaju, ne zna složiti nekoliko rečenica o županijskom središtu; ne pronalazi ga na zemljopisnoj karti; ne razumije značaj središta za život ljudi.

· ne snalazi se u vremenu, nije usvojio pojmove vezane uz prošlost, sadašnjost i budućnost.Ne razlikuje predke i potomke, ne razumije pojam desetljeća, stoljeća i tisućljeća; ne snalazi se na vremenskoj crti (lenti vremena) – ne zna točno odrediti stoljeće.

· ne prepoznaje vrste prometnica.

·ne zna nabrojati zarazne bolesti.